Corneliu Zelea Codreanu var sønn av Ion Zelea Codreanu og Elizabeth (eller Elisa), født Brauner. Moren var etnisk tysk rumener med røtter i Bayern. Faren, som i 1902 skiftet etternavn fra Zelinski (eller Zielinski) til Zelea Codreanu, var tysk­lærer ved gymnaset i Huși, men skulle senere bli sentral i sønnens politiske bevegelse. Faren kom opprinnelig fra Bukovina i det daværende Østerrike-Ungarn.